Publication: Magyar Közlöny
Issue: MK-2003-118 (Year: 2003, Number: 118)
Era: 1990-2004
Section: A kézbesítésre vonatkozó 43/1953. (VIII. 20.) MT rendelet végrehajtási utasításának olyan súlyos tartalmi és
Paragraph Index: 537

2. Egyetlen eljárásjogi kódex sem nyilvánítja azonban a kézbesítési vélelmet megdönthetetlennek. Valóban gyakran megesik, hogy a címzett jóhiszemûen és önhibáján kívül nem veszi, vagy nem veheti át a küldeményt, és arra sincs módja, hogy a postai értesítés alapján elmenjen érte a postahivatalba. Amennyiben a hivatalos irat valamely jogvesztõ vagy nem jogvesztõ határidõt, határnapot tartalmaz, és a címzett ezt önhibáján kívül mulasztja el, akkor az igazolási kérelem megfelelõ jogorvoslást jelent, mivel a címzett kimentheti magát, és mulasztását nem bizonyítania, csupán valószínûsítenie kell. Az összes többi esetben viszont semmi sem zárja el a címzettet — akár ügyfél, akár nem — hogy az eljáró bíróság vagy hatóság elõtt a vélelmet ellenbizonyítással megdöntse, pl. hogy tanukkal, okiratokkal bizonyíthassa, miszerint azért nem vehette át a küldeményt, mert hosszabb ideig külföldön vagy kórházban volt, sõt, hogy a lakcíme megváltozott, és a feladó tévedett, amikor rossz címre küldte az iratot. A vélelmet ilyen alapon megdönthetõ ellenbizonyítást semmiféle eljárási jogszabály nem tiltja. A gyakorlatban sûrûn elõfordul, hogy a kézbesítési vélelem a bírósági tárgyaláson, vagy akár a tárgyalás megkezdése elõtt dõl meg, amikor is a bíróság nyilvánvalóan nem is bocsátkozik a tárgyalásba, hanem új határnapot tûz ki, és esetleg nyomban kézbesíti az iratot a megjelent címzettnek. Álláspontom szerint tehát a jogalkotót nem terheli mulasztás, mert ezek a kérdések rendezettek, és elfogadott gyakorlattá váltak. Nem áll tehát, hogy a kézbesítési vélelem ne lenne megdönthetõ, továbbá létezik hosszú ideje az igazolás jogintézménye is. Ennél többet vagy újabbat a jogalkotó nem találhat ki, tehát õt az állítólagos mulasztás korrigálására felhívni teljesen célszerûtlen volna.

Source: https://magyarkozlony.hu/hivatalos-lapok/e77cf615bc436b71ac7eca58dfc0b8bbb798d201/dokumentumok/b09cbea85d60b6cc0b4004815c23f695daa3c119/letoltes